چین‌ده "سون باهار بایرامی" (جونگچیو)"چین میللی گونو"نون (گووچینگ) بیرلشدیریله‌رک 8 گون چیخاریلان  تعطیل اؤلکه ایچینده 710 میلیون اینسان سیاحت ائتدی.
چین میللی توریزم ایداره‌سی‌نین (سنتا) ائتدیگی آچیقلامادا، 1 اوکتوبرداکی گوچینگ و 4 اوکتوبرداکی چونچیو  بایرامی‌نین بیرلشدیریلمسی ایله توریست ساییسی بو ایل بؤیوک بیر آرتیم قید ائتدی.
سککیز گونلوک  تعطیل‌دن فایدا‌لانان 705 میلیون چین‌لی‌نین اؤلکه ایچینده 5 میلیون چین‌لی‌نین خاریجه سیاحت ائتدیگینی ایفاده ائدن آچیقلامادا، تعطیلین اؤلکه ایقتیصادینا 583،6  میلیون یوان (تخمینن 71 میلیون دو‌لار) گلیر تامین ائتدیغی ایفاده ائدیلدی.
ستنا-یا گؤره یئرلی توریست ساییسی یوزده 11.9، توریزم گلیرلری ده یوزده 13.9 نیسبتینده آرتدی. چین خصوصیله گاسترونومی، مدنیت و شهر توریزمینه بؤیوک ماراق گؤستردی.
تعطیلده ستنا، 300 شهردن 5 میلیون‌دان چوخ چین‌لی‌نین، 88 اؤلکه‌ ده 1155  شهره سیاحت ائتدی.
چین اوچون ان چوخ سئچیلن اؤلکه روسیا ایدی. بو اؤلکه‌نی ویتنام، تایلند،
سینگاپور و مالزیا ایزله‌دی.
عینی زاماندا، چین دمیر یول‌لاری آژانسی،
28  سپتامبر-8 اوکتوبر تاریخ‌لری آراسیندا جمعده 110 میلیون نفرین ترن
سفرینی ترجیح ائتدیگینی آچیقلادی.
چونگچیو و گوچینگ بایرام‌لاری، چین یئنی ایلی اولا‌راق دا آدلان‌دیریلان "باهار بایرامی"ندان سونرا اینسان ترافیگی ان چوخ  اولدوغو زامان حیسه‌سی سببی ایله، "قیزیل هفته" کیمی آدلاندیلیر.
